Asmi i tt-yuɣ, yuɣ-itt ula d nettat: ihi, awfan ur tt-yeṭṭif ara; awfan, ladɣa, ladɣa, ur ttyekkat ara s tmeṭṭut-is tamezwarut, ur tt-yesslaqab ara s takna-s. Di zzwaǧ , argaz akked tmeṭṭut d icriken: ma igerrez fell-asen i sin, aleslaḥ; neɣ, ma ulac, wa ad yeqqar ṛas n lmal-iw yelha, yekkmel: d win-ik i ixuṣen! Ma yehwa-ak, a bnadem, ihi, yettili wanda ara ttuɣalen ad ttemεassan, ad ttemnaḍaren i sin ad ceffun i leεyub neɣ ṭṭbayeε n wa ɣer wa i wakken ad ttemyekkaten yis-sen asmi ara d-mseggrin di teεdawt…taεdawt? –Anεam!